ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

.....หญ้าแพรก
...l...ต้นทุนประชาธิปไตยของประเทศไทยแพงขึ้นเรื่อยๆ จากกิเลสของคนไม่กี่คน ทำให้คนไทยทั้งชาติต้องเดือดร้อน
แต่คนเดือดร้อนเป็นคนชั้นกลางลงมาถึงคนชั้นล่าง เพราะการบุกยึดสี่แยกราชประสงค์ เพื่อหวังให้เศรษฐกิจแย่ลงเพื่อกดดันรัฐบาลให้ยอมตามคำเรียกร้องของกลุ่มคนเสื้อแดงด้วยการประกาศยุบสภานั้น ทำให้คนรวยอาจจะรวยน้อยลง แต่ก็ยังคงรวยอยู่ แต่คนชั้นกลางถึงรากหญ้านั้นแค่พอมีกิน จะกลายเป็นไม่มีกินไปเลย
หลายคนมองไม่ออกว่าตัวเองจะได้รับผลกระทบอย่างไร หญ้าแพรกขี้เกียจอธิบาย แต่ขอบอกว่า อีกไม่นานก็รู้ว่าเวลาเดือดร้อนจริงไม่มีใครเป็นพระเอกขี่ม้าขาวมาช่วยได้ แล้วจะรู้ด้วยตัวเองว่าประชาธิปไตยกินไม่ได้นั้นเป็นอย่างไร
...l...ณรงค์ชัย อัครเศรณี ประธานกรรมการ เอ็กซิมแบงก์ เตรียมโบกมืออำลาเก้าอี้แบงก์รัฐแห่งนี้ เพราะอายุเกินที่จะนั่งในบอร์ดรัฐวิสาหกิจแล้ว ส่วน อภิชัย บุญธีรวร กรรมการผู้จัดการ แบงก์แห่งนี้ ก็จะครบวาระในปีนี้เช่นกัน โปรดจับตาใครจะขึ้นมาแทนในแบงก์แห่งนี้
...l...ข่าวลือหึ่งๆๆ ทั่วแวดงวงการเงินว่า วิโรจน์ นวลแข อดีตกรรมการผู้จัดการ แบงก์กรุงไทย และผู้บริหารระดับสูงของแบงก์ที่โดนพ่วงเข้าไปอีกสิบกว่าคน หลุดคดีบริหารงานผิดพลาดทำให้แบงก์กรุงไทยเสียหาย กรณีรับรีไฟแนนซ์หนี้เน่ารายใหญ่ ที่มีนักการเมืองเข้ามาเกี่ยวข้อง ซึ่งแบงก์ชาติเป็นโจทก์ยื่นฟ้องพร้อมผู้บริหารแบงก์อีกสิบกว่าคนไปแล้ว แต่ข่าวลือนี้ก็ไม่มีใครยืนยัน ถามใครก็แบ๊ะๆๆ
...l...กรณ์ จาติกวณิช รมว.คลัง เจ้าของรางวัล รมว.คลัง ที่เลิศที่สุดในโลกของปีนี้ คงต้องเหนื่อยหนัก เพราะทำงานเท่าไหร่ผลงานก็ไม่เปรี้ยงปร้างในสายตารากหญ้า แต่ดันไปเข้าตาต่างชาติซะงั้น